Copreşedintele PNL Alina Gorghiu consideră că ceea ce s-a întâmplat luni în Senat constituie încă un motiv pentru a face o reformă parlamentară, ea susţinând că votul secret trebuie să dispară din practica Parlamentului României.

”Circul de ieri (luni - n.r.) din Senat ne-a mai oferit încă un motiv, al nu ştiu câtelea, pentru reforma parlamentară. Votul secret trebuie să dispară din practica Parlamentului României”, scrie Gorghiu pe pagina sa de Facebook.

Senatorii au respins, luni, prin vot secret cu bile, cererea procurorului general de încuviinţare a începerii urmăririi penale, pentru ucidere din culpă, a fostului ministru de Interne Gabriel Oprea, cu 73 de voturi ”împotriva” cererii Parchetului General, 45 ”pentru” şi şase abţineri.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.